《辛卿有言雨则清润晴则清和昌甫因为五字次韵呈之》
宋代·韩淲

雅俗岂殊调，今古信一时。晴雨草木长，摸索皆我诗。

善来子赵子，身世忽若遗。顾瞻绝代人，乘闲有幽期。

和润见名理，处处清气随。坐卧泉乱鸣，孟夏凉侵肌。

睡馀供茗事，禅榻鬓成丝。进退出处间，何心玩易羲。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。